आपको बता दें कि दिल्ली-एनसीआर में अचानक हुई तेज बारिश की वजह से कई इलाकों मसलन – मंडी हाउस, करोल बाग, निजामुद्दीन ईस्ट, नोएडा, गाजियाबाद, एवं फरीदाबाद समेत दूसरे अन्य इलाकों में भारी जाम लग गया। ट्रैफिक व्यवस्था ध्वस्त हो जाने की वजह से कई गाड़ियां घंटों जाम में फंसी रहीं। गाड़ियों के जाम में फंसे होने की कई तस्वीरें भी सामने आई हैं। बहरहाल आपको बता दें कि दिल्ली-एनसीआर के अलावा गुजरात, गोवा, मध्य प्रदेश, उत्तराखंड, उत्तर प्रदेश, राजस्थान, छत्तीसगढ़, तेलंगाना, केरल, जम्मू-कश्मीर, हिमाचल प्रदेश, पंजाब, हरियाण, एवं महाराष्ट्र के कई हिस्सों में बारिश हुई है।